cyanic-selkie/wikianc huggingface dataset:
ইরাকের জনপরিসংখ্যান
ইসলাম
ইরাকের দুটি স্বতন্ত্র ঐতিহ্যে ৯৭% মুসলমানরা ইসলাম অনুসরণ করেন, যাদের মধ্যে ৬৫% শিয়া (আরব, ফেয়লি কুর্দ, তুর্কমেনী) এবং ৩২% সুন্নি (আরব ও কুর্দি) রয়েছে। ২০১১ সালের একটি পিউ রিসার্চ সেন্টারের জরিপে দেখা যায়, ইরাকের মুসলমানদের ৫১% শিয়া, ৪২% সুন্নি, এবং বাকি ৫% "শুধু একজন মুসলিম" হিসেবে নিজেদের বর্ণনা দেয় এমন। আরবি ভাষী শিয়া ইরাকিইউনুস হিসাবে পরিচিত এবং আরবি ভাষী সুন্নি জাজিরা আরবদের নামে পরিচিত। ইসলামের ছোট অংশগুলো ইরাকে বিদ্যমান, যেমন শিয়ার একটি ছোট অংশ শায়খধর্ম (الشيخية) সম্প্রদায় বসরা ও কারবালায় কেন্দ্রীভূত।
ইরাক বহুধর্মীয় উভয় শিয়া ও সুন্নি মুসলমানদের জন্য একটি গুরুত্বপূর্ণ শহর। বাগদাদে শতাব্দী ধরে ইসলামী শিক্ষা ও বৃত্তির একটি চক্রকেন্দ্র ছিল এবং আব্বাসীয় খিলাফতের রাজধানী হিসেবে দায়িত্ব পালন করে। ১০ অক্টোবর ৬৮০ খ্রিষ্টাব্দে কারবালার যুদ্ধের ফলে আধুনিক শহরের প্রতিদ্বন্দিতাপূর্ণ স্থান কারবালায় শিয়া ইসলামের সারগর্ভ প্রাধান্য পেয়েছে। একইভাবে, ইরাকের নাজাফ শহরে আলী ইবনে আবু তালিবের (এছাড়াও "আলী" নামে পরিচিত) সমাধি স্থান হিসাবে খ্যাত, যাকে শিয়ার ধার্মিক খলিফা এবং ইসলামের প্রথম ইমাম বলা হয়। শহরটি এখন শিয়া ইসলামী বিশ্বের সর্বত্র থেকে হজ্বের একটি মহান কেন্দ্র এবং এটা অনুমান করা হয় যে শুধুমাত্র মক্কা ও মদিনা আরো মুসলিম তীর্থযাত্রীদের গ্রহণ করে।
ইরাকের কুফা শহরে ফিকহশাস্ত্রের একজন প্রখ্যাত বিশেষজ্ঞ এবং গুরুত্বপূর্ণ ইসলামী ব্যক্তিত্ব আবু হানীফার বাসস্থান ছিল, যার চিন্তার পাঠশালা সারা বিশ্ব জুড়ে সুন্নি মুসলমানদের একটি বৃহদাকার সংখ্যা দ্বারা অনুসরণ করা হয়। অনুরূপভাবে, সামারা শহর হল আল-আসকারী মসজিদের আবাস স্থল, যথাক্রমে দশম ও একাদশ শিয়া ইমাম আলী আল-হাদী ও হাসান আল আসকারী এর সমাধি স্থল, সেইসাথে মুহাম্মদ আল-মাহদী মাজারে তারা "লুকানো ইমাম" নামে এবং জাফর (Ja'farī) মাযহাবের শিয়া দ্বাদশ এবং চূড়ান্ত ইমাম হিসেবে পরিচিত। এই স্থানটি জাফর শিয়া মুসলমানদের জন্য একটি গুরুত্বপূর্ণ তীর্থকেন্দ্র তৈরি হয়েছে। উপরন্তু, নবী মুহাম্মাদের কিছু নারী আত্মীয়দের ইরাকের সামারা শহরে দাফন করা হয়, শহরটি শিয়া মুসলমানদের জন্য ভক্তি ও সুন্নি মুসলমানদের জন্য শ্রদ্ধাজ্ঞাপনের সবচেয়ে গুরুত্বপূর্ণ একটি স্থানে পরিণত হয়।
জোহানা বার্গম্যান পোরভাল্ডসডোটির
জোহানা বার্গম্যান পোরভাল্ডসডোটির  হলেন একজন আইসল্যান্ডীয় খামারি, যিনি নিজের খামারে বিলুপ্তপ্রায় আইসল্যান্ডীয় ছাগলের প্রজনন ঘটিয়ে জাতটি সংরক্ষণে অবদান রেখেছেন।
জীবনী
জোহানা বার্গম্যান পোরভাল্ডসডোটির আইসল্যান্ডে বোর্গাবিগডে হাফেল খামার চালান। খামারি হিসেবে কর্মজীবন শুরুর আগে তিনি ছিলেন একজন সেবিকা। তার খামারটি তিন পুরুষ ধরে তার পারিবারিক খামার হিসেবে টিকে আছে। পোরবার্ন অডসনের সাথে বিবাহবন্ধনে আবদ্ধ হবার পরও ছয় সন্তানের জননী জোহানা খামারটিকে ছেড়ে যান নি।
২০০০ সাল থেকে তিনি আইসল্যান্ডীয় ছাগলকে বিলুপ্তির হাত থেকে রক্ষা করার জন্য তিনি নিজ খামারে জাতটির প্রজনন ঘটিয়ে আসছেন। তিনি এতে সফল হন এবং তার এই কাজের জন্য খামারটি আইসল্যান্ডীয় ছাগল সংরক্ষণ কেন্দ্র হিসেবে পরিচিতি লাভ করে। খামারটি আইসল্যান্ডের একমাত্র ছাগল প্রজনন কেন্দ্র। ২০১২ তার কর্মকাণ্ডের অর্থ যোগানোর জন্য তিনি প্রচারাভিযান চালিয়েছিলেন। জোহানা গেম অব থ্রোনস এর চতুর্থ মৌসুমের দ্য ল অব গডস অ্যান্ড মেন পর্বের জন্য বিশটি আইসল্যান্ডীয় ছাগল সরবরাহ করেছিলেন। তিনি আইসল্যান্ডের বাজারে বিভিন্ন রকম ছাগপণ্য বিক্রি করে থাকেন।
২০১৪ সালে তার খামার দেনার দায়ে ডুবতে বসলে তিনি পুনরায় অর্থ সংগ্রহে প্রচারাভিযানে নামেন। তিনি প্রয়োজনীয় অর্থ জোগাড় করতে সমর্থ হন। তিনি এতে সফল হন এবং খামারটি রক্ষা পায়। যদি তিনি সফল না হতেন, তবে খামারের ছাগলগুলোকে জবাই করতে হত।
তাইকি ইয়ামাদা
তাইকি ইয়ামাদা (山田 大樹, Taiki Yamada; জন্ম: ৮ জানুয়ারি ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে গোলরক্ষক হিসেবে খেলেন।
২০১৭ সালে, ইয়ামাদা জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
তাইকি ইয়ামাদা ২০০২ সালের ৮ই জানুয়ারি তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ইয়ামাদা জাপান অনূর্ধ্ব-১৫, জাপান অনূর্ধ্ব-১৬ এবং জাপান অনূর্ধ্ব-১৮ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৩ বছরে ১৮ ম্যাচে অংশগ্রহণ করেছেন।
কালীপদ দাস
কালীপদ দাস একজন বাংলাদেশী লেখক ও সাংস্কৃতিক ব্যক্তিত্ব। সংস্কৃতিতে অবদানের জন্য ২০২০ সালে বাংলাদেশ সরকার তাকে স্বাধীনতা পুরস্কার প্রদান করে।  তিনি ওস্তাদ কালীপদ দাস নামেই পরিচিত।
প্রাথমিক জীবন
খুলনার খালিশপুরের বড় বয়রা এলাকায় ১৯৩২ সালের ১ মার্চ তিনি জন্মগ্রহণ করেন। ৬ বছর বয়সে তিনি পিতা হারান। কীর্ত্তনের দলে তার দাদা করতাল এবং বাবা শ্রীখোল বাজাতেন। সেইসূত্রে সঙ্গীতের প্রতি তার আকর্ষণ সৃষ্টি হয়।  তবে অর্থ সমস্যার কারণে কিশোর বয়সে তার পক্ষে সে সময় সঙ্গীত শেখা সম্ভব হয়নি। তিনি যাত্রাদলে সখীনৃত্যে অংশ নেন। পরে ভাষাণ যাত্রা থিয়েটার ও যাত্রাদল পরিচালনা এবং নারী চরিত্রে অভিনয় করেন। এ সময় অনেক বিশিষ্ট অভিনেতার সঙ্গে তার অভিনয় করার সুযোগ ঘটে।
১৯৫০ সালে বর্তমান বিএল বিশ্ববিদ্যালয় কলেজে পড়ার সময় সঙ্গীতে তার হাতেখড়ি হয়। ১৯৫৩ সালে খুলনা জেলা পর্যায়ের প্রতিযোগিতায় প্রয়াত সাধন সরকারের সুরে আধুনিক গান গেয়ে তিনি প্রথম স্থান লাভ করেন।
কর্মজীবন
১৯৪৭ সালের ভারত বিভাগের পর সাংস্কৃতিক মজলিস, নয়া সংস্কৃতি সংসদ, অগ্রণী শিল্পী সংসদ, (প্রয়াত চিত্রাভিনেতা ও আবৃত্তিকার গোলাম মোস্তফা এর সদস্য ছিলেন), পাকিস্তান আর্ট কাউন্সিল, তরুণ সংঘ, সন্দীপন, পরাবাত ইত্যাদি সংগঠনের সক্রিয় সদস্য এবং নিজের প্রতিষ্ঠিত (১৯৬৫) সংগঠন সুর বিতানের সাধারণ সম্পাদক ও অবৈতনিক অধ্যক্ষ ছিলেন।
১৯৭০ সালে খুলনা বেতারে যোগ দেন। তিনি নজরুল সঙ্গীত ও উচ্চাঙ্গ সঙ্গীতের শিল্পী হিসেবে, ১৯৭৩ সাল থেকে উক্ত বেতার কেন্দ্রের সঙ্গীত পরিচালক ও প্রযোজক, কৃষি বিষয়ক অনুষ্ঠানের উপস্থাপক ও কথক এবং চিঠিপত্রের উত্তরদাতাসহ নানা ভাবে জড়িত থাকেন। শব্দ সৈনিক হিসেবে তিনি ১৯৭১ সালে মহান মুক্তিযুদ্ধে সক্রিয় অংশগ্রহণ করেন। বাংলাদেশ মুক্তি সংগ্রাম শিল্পী সংস্থার সহকারী সঙ্গীত পরিচালক হিসেবে বাংলাদেশের মুক্তাঞ্চলের শরণার্থী শিবিরে, পশ্চিম বাংলার বিভিন্ন অঞ্চলে, কলকাতা ও দিল্লীতে রূপান্তরের গানসহ বিভিন্ন স্থানে অনুষ্ঠান পরিবেশন করে মুক্তিযুদ্ধের সপক্ষে জনমত গঠনে সহায়তা করেন। ওস্তাদ কালীপদ দাস স্বাধীন বাংলা বেতার কেন্দ্রের গানের শিল্পী।
স্বাধীনতার পর স্কুল অব মিউজিক, উদীচী, ক্রান্তি, ভৈরবী প্রভৃতী সংগঠনের সঙ্গীত প্রশিক্ষক এবং ১৯৭২ থেকে ১৯৭৮ সাল পর্যন্ত খুলনা জেলা সঙ্গীত শিল্পী সংস্থার সাধরন সম্পাদকের দায়িত্ব পালন করেন তিনি। তিনি ছিলেন খুলনা জেলা শিল্পকলা একাডেমি, স্কুল অব মিউজিক, গণ শিল্পী সংস্থা, জাতীয় রবীন্দ্রসঙ্গীত সম্মিলন পরিষদ, সম্মিলিত সাংস্কৃতিক জোট, খুলনা নাগরিক সমাজ ইত্যাদি সামাজিক ও সাংস্কৃতিক সংগঠনের সক্রিয় সদস্য এবং সঙ্গীত প্রশিক্ষক হিসেবে যুক্ত। বাংলাদেশ বেতার খুলনা কেন্দ্রের সঙ্গীত শিক্ষার আসরের পরিচালক।
খুলনা নগরীর বাইতিপাড়া মোড়ে তার নিজস্ব বাসভবনে স্থাপন করেছেন সংগঠন "মহানগর রবিচক্র"। সংগঠনটির মাধ্যমে তিনি গত প্রায় ৩০ বছর ধরে শিক্ষার্থীদের শাস্ত্রীয়,নজরুল, রবীন্দ্রসংগীত সহ সব ধরনের সংগীতের তালিম দিয়ে যাচ্ছেন।
১৯৮৮ সালে খুলনা মেট্রোপলিটন কৃষি সম্প্রসারণ কর্মকর্তার পদ থেকে অবসর গ্রহণ করেন।তিনি কণ্ঠ সঙ্গীতে খুলনা জেলা শিল্পকলা একাডেমি সম্মাননা ২০১৩ লাভ করেন।
গ্রন্থ
কালীপদ দাস বিভিন্ন বিষয়ে গ্রন্থ রচনা করেন। তার উল্লেখযোগ্য গ্রন্থের মধ্যে রয়েছে:
পুরস্কার
১৯৯৮ সালে তিনি অংকুর সাংস্কৃতিক একাডেমি, ঢাকা কর্তৃক সম্মাননা লাভ করেন। ১৯৯৪ সালে একতারা শিল্পী গোষ্ঠী কর্তৃক সম্মাননা ও ১৯৭৭ সালে মিজানুর রহিম স্মৃতি পুরস্কার পান। ২০১৩ সালে তিনি কণ্ঠ সঙ্গীতে খুলনা জেলা শিল্পকলা একাডেমি সম্মাননা লাভ করেন। সংস্কৃতিতে অবদানের জন্য ২০২০ সালে বাংলাদেশ সরকার তাকে স্বাধীনতা পুরস্কার প্রদান করে।
রাশিদা হামিদ
প্রাথমিক জীবন
রাশিদা খানম কিশোরগঞ্জ জেলার করিমগঞ্জ উপজেলার জাফরাবাদ গ্রামে জন্মগ্রহণ করেন। মৃত আব্দুল হালিম খানের চার ছেলে আর দুই মেয়ের মধ্যে তিনি সবার বড়। জাফরাবাদ গ্রামের মাছিমপুর সরকারি প্রাথমিক বিদ্যালয় থেকে প্রাথমিক পড়াশোনা সম্পন্ন করেন। ১৯৬৩ সালে এসভি সরকারি বালিকা উচ্চ বিদ্যালয় থেকে মাধ্যমিক পাস করেন। রাশিদা কিশোরগঞ্জের গুরুদয়াল সরকারি কলেজে ভর্তি হন এবং ছাত্র সংসদের তৎকালীন জিএস আব্দুল হামিদ এর সাথে পরিচিত হন। ৪ অক্টোবর ১৯৬৪ সালে তিনি আব্দুল হামিদ এর সাথে বিবাহ বন্ধনে আবদ্ধ হন। গুরুদয়াল সরকারি কলেজ থেকে ১৯৭২ সালে স্নাতক পাস করেন।
কর্মজীবন
তিনি ঢাকা শহরের একটি কিন্ডারগার্টেনে প্রধান শিক্ষক হিসেবে দায়িত্ব পালন করেন। এপ্রিল ২০১৩ সালে জাতীয় সংসদ হতে নিযুক্ত বাংলাদেশের রাষ্ট্রপতি আব্দুল হামিদের অভিষেক শেষে ফার্স্ট লেডি তার কাজ ও অফিস গ্রহণ করেন। অভিষেক শেষে তিনি বঙ্গভবনে তার স্বামীর সাথে বসবাস করেন।
তাজিকিস্তান-তুরস্ক সম্পর্ক
তাজিকিস্তানের রাজধানী দুশানবেতে তুরস্কের একটি স্থায়ী দূতাবাস রয়েছে। অপরদিকে, তুরস্কের রাজধানী আঙ্কারায় তাজিকিস্তানের একটি স্থায়ী দূতাবাস রয়েছে।
আধুনিক সম্পর্ক
তাজিকিস্তান পূর্বে সোভিয়েত ইউনিয়ন এর অন্তর্ভুক্ত ছিল। পরবর্তীতে সোভিয়েত ইউনিয়ন ভেঙ্গে, যে ১৫ টি পৃথক এবং স্বাধীন রাষ্ট্র গঠিত হয়, তার একটি হল তাজিকিস্তান। তাজিকিস্তান ১৯৯১ সালের ৯ সেপ্টেম্বর তাদের পার্লামেন্টে স্বাধীনতার ব্যাপারে প্রস্তাব গ্রহণ করে এবং তাজিকিস্তানের স্বাধীনতা ঘোষণা করে। ১৯৯১ সালের ১৬ ডিসেম্বর, তুরস্ক, তাজিকিস্তানের স্বাধীনতাকে স্বীকৃতি দেয়। এরপর ১৯৯১ সালের ২৬ ডিসেম্বর, সোভিয়েত ইউনিয়ন বিলুপ্ত হয় এবং তাজিকিস্তান একটি পৃথক রাষ্ট্র হিসেবে স্বীকৃতি পায়।
১৯৯২ সালের ২৯ জানুয়ারি, আনুষ্ঠানিকভাবে তাজিকিস্তান এবং তুরস্কের মধ্যে কূটনৈতিক সম্পর্ক স্থাপিত হয়। ১৯৯২ সালে ৪ আগস্ট, দুশানবেতে তুরস্ক তাদের দূতাবাস চালু করে। অপরদিকে তার পরের বছর, ১৯৯৫ সালের ১৬ অক্টোবর, আঙ্কারায় তাজিকিস্তান তাদের দূতাবাস চালু করে।
মধ্য এশিয়ার দেশগুলোর সাথে তুরস্কের সম্পর্কের কাঠামোর মাধ্যমে, তুরস্ক এবং তাজিকিস্তানের সম্পর্ক রয়েছে। তবে অন্যান্য মধ্য এশীয় দেশগুলোর তুলনায়, তাজিকিস্তান এবং তুরস্কের মধ্যাক্র সম্পর্ক ধীরে এগিয়েছে। এর কারণ হল, ১৯৯২ সাল থেকে ১৯৯৭ সাল পর্যন্ত চলা তাজিকিস্তানের অভ্যন্তরীণ যুদ্ধ। এই সময়কালে, দুশানবেতে অবস্থিত তুরস্কের দূতাবাসটিই ছিল, তাজিকিস্তানে চালু থাকা একমাত্র কূটনৈতিক দূতাবাস। আবার এই সময়ের মধ্যে, তুরস্কের প্রধানমন্ত্রী, সুলেমা ডেমিরেল এর তাজিকিস্তান সফর ছিল একমাত্র উচ্চ পর্যায়ের সফর।
২০০৬ সালের ১৯-২২ জানুয়ারি, তাজিকিস্তানের রাষ্ট্রপতি, ইমোমালি রাহমোন রাষ্ট্রীয় সফরে তুরস্ক যান। ২০০৯ সালের ২৯ জুন, তুরস্কের রাষ্ট্রপতি, আব্দুল্লাহ গুল রাষ্ট্রীয় সফরে তাজিকিস্তানে যান। সেই সফরে তিনি তাজিক রাষ্ট্রপতি রাহমোন এর সাথে দ্বিপাক্ষিক সম্পর্কের ব্যাপারে আলোচনা করেন। এছাড়াও, এই দুই নেতা, জঙ্গিবাদ, উগ্রবাদী কার্যক্রম, অবৈধ অভিবাসন, মাদক এবং অস্ত্র পাচার, সংগঠিত অপরাধ প্রভৃতির বিরুদ্ধে নিজেদের সমবস্থানের বিষয়েও আলোচনা করেন। এর পাশাপাশি, মধ্য এশিয়ার অর্থনৈতিক এবং সামাজিক উন্নয়নের ক্ষেত্রে আফগানিস্তান এর রাজনৈতিক এবং সামজিক স্থিতিশীলতার গুরুত্বের বিষয়েও আলোচনা করেন এই দুই নেতা।
নরসিংদী
নরসিংদী বাংলাদেশের ঢাকা বিভাগের একটি শহর। এটি একই সাথে নরসিংদী জেলা ও সদর উপজেলার প্রশাসনিক সদরদপ্তর। ঢাকা থেকে উত্তর-পূর্ব দিকে মেঘনা নদীর তীরে অবস্থিত শহরটি নরসিংদী জেলার সবচেয়ে জনবহুল স্থান। এর মোট আয়তন ২০.৯৫ বর্গকিলোমিটার ও এর মোট ১৮৫,১২৮ জনসংখ্যা জন, যা একে বাংলাদেশের ২৪ তম বৃহৎ শহরের মর্যাদা দিয়েছে। বাংলাদেশের জাতীয় মহাসড়ক এন২ এ শহর দিয়ে গেছে।
ইতিহাস
পূর্বে এই অঞ্চলটি নরসিংহ নামক রাজার শাসনাধীন ছিল। ধারণা করা হয়, পঞ্চদশ শতাব্দীর প্রথম দিকে প্রাচীন ব্রহ্মপুত্র নদের পশ্চিম তীরে রাজা নরসিংহ নরসিংহপুর নামে একটি ছোট নগর স্থাপন করেছিলেন। নরসিংদী নামটি রাজা নরসিংহের নাম অনুসারে উৎপত্তি হয়েছে বলে মনে করেন ইতিহাসবিদরা। এক সময়ে নরসিংদী অঞ্চলটি মহেশ্বরদী পরগনার অর্ন্তভূক্ত ছিল। এ পরগনার জমিদার ছিলেন দেওয়ান ঈশা খাঁ। তারপরে জমিদার ছিলেন তার উত্তরসূরি হয়বতনগর দেওয়ান সাহেব বাড়ির জমিদারগণ। জমিদারী প্রথা বিলুপ্তির সময় জমিদার ছিলেন দেওয়ান শরীফ খা, আয়শা আক্তার খাতুন,ফরকুন্দা আক্তার খাতুন ও সৈয়দ আবদুল্লাহ। জমিদারী প্রথা বিলুপ্তির পর একসময় নরসিংদী ছিল প্রশাসনিকভাবে ঢাকা জেলাধীন নারায়ণগঞ্জ মহকুমার একটি থানা।
ভূগোল
নরসিংদী রাজধানী ঢাকা থেকে উত্তর-পূর্ব দিকে, ২০º৯৫΄ উত্তর অক্ষাংশ থেকে ২৩º৫৮΄ উত্তর অক্ষাংশ পর্যন্ত এবং ৯০º৩৬΄ পূর্ব দ্রাঘিমাংশ থেকে ৯২º৫০΄ দ্রাঘিমাংশে অবস্থিত। এর মোট আয়তন ২০.৯৫ বর্গকিলোমিটার।
জনসংখ্যা
২০১১ সালের আদমশুমারী অনুযায়ী নরসিংদী শহরের মোট জনসংখ্যা ১৮৫,১২৮ জন, যার মধ্যে ৯৫,৭৩৯ জন পুরুষ এবং ৮৯,৩৮৯ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৮৮৩৭ জন মানুষ বসবাস করে। নারী পুরুষের লিঙ্গ অনুপাত ১০০ঃ১০৭ এবং শিক্ষার হার ৬৪.৪%(৭ বছরের উর্দ্ধে)। শহরের মোট খানা রয়েছে ৪০৬৬১টি।
বাংলায় মারাঠা আক্রমণ (১৭৪৪)
পটভূমি
১৭৪২ এবং ১৭৪৩ সালে বাংলায় মারাঠা আক্রমণ ব্যর্থ হয়। কিন্তু এসময় বাংলার নবাব আলীবর্দী খানের সামরিক ব্যয় বেড়ে দ্বিগুণ হয়েছিল, অন্যদিকে পেশোয়া বালাজী বাজী রাও কর্তৃক আদায়কৃত ভর্তুকির কারণে তার রাজকোষ প্রায় নি:শেষ হয়ে গিয়েছিল । নবাব মারাঠা আক্রমণ থেকে সুরক্ষা নিশ্চিত করার জন্য পেশোয়াকে ২২ লক্ষ টাকা দিয়েছিলেন  । কিন্তু বিনিময়ে নবাব প্রতিশ্রুত শান্তি পান নি।
১৭৪৩ সালের ৩১ অক্টোবর মারাঠাদের প্রধান নেতা রাজা সাহুর মধ্যস্থতায় দুই মারাঠা নেতা পেশোয়া এবং রঘুজী তাদের বিরোধ মীমাংসা করে নিয়েছিলেন। এই ব্যবস্থা অনুযায়ী পাটনার পশ্চিমে শাহাবাদ ও তিকারি-সহ বিহারের অংশ (বাৎসরিক ১২ লক্ষ টাকা প্রদানকারী) পেশোয়াকে দেয়া হয়। রঘুজী ভোঁসলেকে বাংলা, উড়িষ্যা এবং পাটনার পূর্বের বিহারের অংশ দেয়া হয় । অর্থাৎ, দুই মারাঠা নেতা বাংলাকে তাদের মধ্যে ভাগ-বাটোয়ারা করে নেন। এর মধ্য দিয়ে পেশোয়া বালাজী বাজী রাও নবাবকে বন্ধুত্বের এবং বাংলাকে মারাঠা আক্রমণ থেকে রক্ষা করার যে প্রতিশ্রুতি দিয়েছিলেন, তা ভঙ্গ করেন ।
মারাঠা আক্রমণ
১৭৪৪ সালের মার্চে যখন মারাঠা সেনাপতি ভাস্কর পণ্ডিত উড়িষ্যা ও মেদিনীপুরের মধ্য দিয়ে আবার বাংলা আক্রমণ করেন তখন নবাব আলীবর্দী সম্পূর্ণ হতভম্ব হয়ে পড়েন । রঘুজীর সৈন্যবাহিনী বাংলার পশ্চিমাঞ্চলের বিভিন্ন স্থানে ছড়িয়ে পড়ে এবং লুটতরাজ করতে থাকে। এদের যুদ্ধকৌশলের অংশ অনুযায়ী এরা সবসময় নবাবের সৈন্যদের সঙ্গে সম্মুখযুদ্ধ এড়িয়ে চলত । এজন্য তাদের সঙ্গে যুদ্ধ করার কোনো উপায় ছিল না। এ সুযোগে মারাঠাদের দৌরাত্ম্যের মাত্রা ক্রমশ বাড়তে থাকে  ।
ভাস্কর পণ্ডিতের হত্যাকাণ্ড
মারাঠাদের সম্মুখযুদ্ধে বাধ্য করতে ব্যর্থ হয়ে আলীবর্দী এবার তাদের তাড়ানোর জন্য শঠতার আশ্রয় নেন । আলীবর্দী তার অন্যতম প্রধান সেনাপতি গোলাম মুস্তফা খানের পরামর্শ অনুযায়ী ভাস্কর পণ্ডিতের নিকট মূল্যবান উপহারসামগ্রী এবং বন্ধুত্বপূর্ণ বাণী প্রেরণ করেন । বাংলার চৌথ সম্পর্কে একটি শান্তিপূর্ণ সমাধানের জন্য তিনি ভাস্কর পণ্ডিত এবং তার ২২ জন সেনানায়ককে তার সঙ্গে আলোচনার জন্য তার শিবিরে আমন্ত্রণ জানান । বৈঠকটি ১৭৪৪ সালের ৩১ মার্চ মাঙ্কারায় একটি বিশাল তাঁবুতে অনুষ্ঠিত হওয়ার কথা ছিল। তাঁবুতে প্রবেশ করার পরপরই পর্দার আড়ালে লুকিয়ে থাকা গুপ্তঘাতকেরা ভাস্কর পণ্ডিত এবং তার ২১ জন সেনানায়ককে হত্যা করে   । রঘুজী গায়কোন্ডে নামক ১ জন মারাঠা সেনানায়ক কোনোক্রমে প্রাণ বাঁচিয়ে কাটোয়ায় মারাঠা শিবিরে পৌঁছাতে সমর্থ হন। ।
মারাঠাদের পশ্চাৎপসরণ এবং ফলাফল
ভাস্কর পণ্ডিত এবং অন্যান্য মারাঠা সেনানায়কদের হত্যাকাণ্ডের ঘটনার পর আতঙ্কিত হয়ে মারাঠাদের সকল সৈন্যদল কালবিলম্ব না করে বাংলা এবং উড়িষ্যা ত্যাগ করে স্বদেশে পলায়ন করে । এই ঘটনা ১৫ মাসের জন্য বাংলায় মারাঠা আক্রমণের অবসান ঘটায় ।
বাক্তা ইউনিয়ন
বাক্তা ইউনিয়ন বাংলাদেশের ময়মনসিংহ জেলার ফুলবাড়িয়া উপজেলার অন্তর্গত একটি ইউনিয়ন।
অবস্থান ও সীমানা
উত্তর সীমানা ২নং পুটিজানা ইউনিয়নের সরাতিয়া কালারচর গ্রাম এবং, ফুলবাড়ীয়া পৌরসভার ভালুকজান ৬ নং ওয়ার্ড এবং ৩ নং কুসমাইল ইউনিয়নের কুসমাইল গ্রাম অবস্থিত, দক্ষিণ ১০নং ইউনিয়নের কালাদহ গ্রাম ও পশ্চিম ১ নং নাওগাঁও ইউনিয়ন।
শিক্ষা
শিক্ষা প্রতিষ্ঠান বাকতা উচ্চ বিদ্যালয়, দক্ষিণপাড়া সরকারি প্রাথমিক বিদ্যালয়
জনপ্রতিনিধি
বর্তমান চেয়ারম্যান- ফজলুল হক (মাখন)
১৯৭০ ফিফা বিশ্বকাপ
১৯৭০ ফিফা বিশ্বকাপ  হচ্ছে বিশ্ব পুরুষ ফুটবল প্রতিযোগিতার নবম সংস্করণ। ৩১ মে থেকে ২১ জুন পর্যন্ত এটি মেক্সিকো-তে আয়োজিত হয় এবং এটি উত্তর আমেরিকা মহাদেশে অনুষ্ঠিত প্রথম বিশ্বকাপ এবং ইউরোপ ও দক্ষিণ আমেরিকার বাইরে অনুষ্ঠিত প্রথম বিশ্বকাপ। ১৯৬৮ সালের মে থেকে বাছাইপর্ব শুরু হয়েছিল। বাছাইপর্ব থেকে ১৪টি দল এবং আয়োজক মেক্সিকো ও তৎকালীন শিরোপা বিজয়ী ইংল্যান্ডকে নিয়ে মোট ১৬টি দল চূড়ান্ত আসরে প্রতিযোগিতা করে। এই আসরে এল সালভেদর, ইসরায়েল ও মরক্কো তাদের প্রথমবারের মত বিশ্বকাপে অংশগ্রহণ করে।
ব্রাজিল এই আসরে শিরোপা অর্জন করে, তারা তৎকালীন দুইবারের শিরোপাধারী ইতালিকে মেক্সিকো সিটিতে অনুষ্ঠিত ফাইনাল খেলায় ৪-১ গোলে পরাজিত করে। ফলে তারা তৃতীয়বারের মতো বিশ্ব চ্যাম্পিয়ন হয় ও স্থায়ীভাবে জুলে রিমে ট্রফির মালিক হয় এবং ১৯৭৪ সালে নতুন ট্রফির উদ্বোধন করা হয়। বিজয়ী দলের অধিনায়ক কার্লোস আলবার্তো এবং অন্যান্য খেলোয়াড় তথা পেলে, গারসন, জর্জিনহো, রিভেলিনো, ও তোসতাওকে প্রায়ই বিশ্বকাপের সর্বকালের সেরা দল হিসেবে অভিহিত করা হয়।   তারা চূড়ান্ত পর্বের ছয়টি খেলা এবং কোয়ালিফাইং পর্বের সবকয়টি খেলা জয়লাভ করে।
আল জামিয়াতুল আরবিয়া নছিরুল ইসলাম নাজিরহাট
আল জামিয়াতুল আরবিয়া নছিরুল ইসলাম নাজিরহাট যা নাজিরহাট বড় মাদ্রাসা নামে সর্বাধিক পরিচিত, বাংলাদেশের একটি প্রাচীন কওমি মাদ্রাসা। ১৯১২ সালে দারুল উলুম হাটহাজারীর আদলে চট্টগ্রামের ফটিকছড়ি উপজেলার নাজিরহাটে আশরাফ আলী চৌধুরীর পৃষ্ঠপোষকতায় এটি প্রতিষ্ঠা করেন সুফি আজিজুর রহমান। বর্তমানে মাদ্রাসার মহাপরিচালক হাবিবুর রহমান কাসেমী এবং মোতাওয়াল্লি ইয়াহইয়া আলমপুরী।
ইতিহাস
১৩৩০ হিজরি মোতাবেক ১৯১২ সালে প্রতিষ্ঠিত এই মাদ্রাসার প্রথম মহাপরিচালক ছিলেন সুফি আজিজুর রহমান। এরপর ১৯২৫ সালে মাওলানা নুর আহমদ এই মাদ্রাসার দায়িত্ব গ্রহণ করেন। ১৯৭৭ সালে তার মৃত্যুবরণের পর থেকে ২০০৪ পর্যন্ত মুহতামিমের দায়িত্ব পালন করেন মুহাম্মদ শামসুদ্দিন। ২০০৪ সালে মাদ্রাসার মহাপরিচালক নিযুক্ত হন শাহ ইদ্রিস। তিনি ২০২০ সালের মে মাসে মৃত্যুবরণ করেন। ইদ্রিসের মৃত্যুবরণের পর মাদ্রাসার মহাপরিচালক নিযুক্ত করা নিয়ে জটিলতার সৃষ্টি হয়। পরবর্তীতে নানা ঘটনা প্রবাহের মধ্য দিয়ে মজলিশে শূরা হাবিবুর রহমান কাসেমীকে মহাপরিচালক নিযুক্ত করে।  ১৯৯৩ সাল থেকে মাদ্রাসার মুখপত্র মাসিক দাওয়াতুল হক প্রকাশিত হচ্ছে।
জলপ্রবাহের হার অনুযায়ী নদীর তালিকা
এই ভুক্তিটিতে বিশ্বের প্রধান নদীগুলিকে তাদের গড় জলপ্রবাহের হারের উচ্চ থেকে নিম্নক্রমে তালিকাভুক্ত করা হয়েছে। যেসব নদীর জলপ্রবাহের হার বেশি, শুধুমাত্র সেগুলিকেই এখানে দেখানো হয়েছে। এটিকে পৃথিবীর বৃহত্তম নদীগুলির একটি তালিকা হিসাবে বিবেচনা করা যেতে পারে, যেখানে পরিমাপের একটি বিশেষ মানদণ্ড ব্যবহার করা হয়েছে।
প্রসঙ্গত, একটি অলিম্পিক-আকারের সাঁতার কাটার জলাশয়ের (সুইমিং পুল) আয়তন হল ২৫০০ ঘনমিটার। আমাজন নদীর মোহনায় গড় জলপ্রবাহের হার প্রতি সেকেন্ডে এরকম ৮৩টির বেশি জলাশয় পূরণ করতে যথেষ্ট। এই তালিকার সমস্ত নদীর সম্মিলিত প্রবাহ পর্যন্ত।
ইশার নামাজ
ইশার নামায (صلاة العشاء; সালাতুল ইশা) সকল মুসলিমদের জন্য অবশ্য পালনীয় দৈনিক পাঁচ ওয়াক্ত নামাযের অন্যতম। নামায বা সালাত ইসলামের পাঁচটি স্তম্ভের অন্যতম। যেহেতু একটি ইসলামি দিন সূর্যাস্তের সময় শুরু হয়,ফলে ইশার নামাজ প্রযুক্তিগতভাবে দিনের দ্বিতীয় নামাজ। যদি মধ্যরাত থেকে দিন গণনা করা হয়,তাহলে দৈনিক নামাযগুলোর মধ্যে এটি পঞ্চম। ইশার ফরয নামাজ চার রাক্বাত। এটি রাতে আদায় করা হয়। মাগরিবের নামাজের সময় অতিবাহিত হওয়ার পর ইশার নামাজের সময় শুরু হয় এবং রাতের তিনের এক ভাগ সময় হওয়ার পূর্ব পর্যন্ত সর্বোত্তম, দুই তৃতীয়াংশ জায়েজ এবং সুবহে সাদিকের আগ(এটাকে মাকরুহ অনুত্তম সময় বলা হয়) পর্যন্ত পড়া যায়।
ইশার নামাযের নিয়মাবলি
এশার ফরজ (আবশ্যিক) নামায ৪ রাকাত, যা প্রত্যেক মুসলিম'কেই পড়তে হয়। ফরজ অংশটি ইমামের নেতৃত্বে জামাতের সাথে আদায় করতে হয় তবে একান্তই কোনো অসুবিধা থাকলে নিজে নিজে পড়ে নেয়া যায়। তবে জামাতের সাথে পড়লে সাতাশ গুন বেশি সওয়াব।
এর পূর্বে ৪ রাকাত সুন্নাহ নামাজ রয়েছে। এটি ঐচ্ছিক নামাজ (সুন্নাতে যায়েদা বা গায়েরে সুন্নাত এ মুয়াক্কাদাহ ও বলা হয়)। এটিও পড়তে উৎসাহিত করা হয় এবং সময় থাকলে পড়া উচিত, তবে না পড়লে গুনাহ হবে না। ফরয ৪ রাকাতের পর ২ রাকাত সুন্নাহ নামায পড়তে হয় যা একটি গুরুত্বপূর্ণ সুন্নত (সুন্নতে মুয়াক্কাদাহ) এবং নবীজী তার জীবদ্দশায় এটি কখনো ছাড়েননি। তারপর, কেউ কেউ ২ রাকাত নফল নামায পড়ে থাকেন যার কোন দলিল পাওয়া যায়নি। আসলে, নফল নামাযসমূহ নিষিদ্ধ সময় ব্যতীত দিনরাতের যেকোন সময় পড়া যায়। শুধু'যে ২ রাকাতই পড়তে হবে, ব্যপারটা এমন নয়।
লজিটেক
লজিটেক ইন্টারন্যাশনাল এস.এ. (Logitech International S.A.) একটি সুইস প্রযুক্তি পণ্য নির্মাতা প্রতিষ্ঠান। কোম্পানিটি কী-বোর্ড, মাউস, মাইক্রোফোন, গেম কন্ট্রোলার, ওয়েবক্যাম, হেডফোন, স্পীকার প্রস্তুত করে থাকে। ১৯৮১ সালে স্ট্যানফোর্ড বিশ্ববিদ্যালয়ের কম্পিউটার বিজ্ঞানের দুইজন মাস্টার্স অ্যালামনাই কোম্পানিটি প্রতিষ্ঠা করেন। thumb|right|270px|Logitech's [[Silicon Valley office in Fremont]]
ইশার নামাজ
ইশার নামাযের নিয়মাবলি
এরপরের নামাজটি হল বিতরের নামায তবে এটার সাথে এশার নামাযের কোন সম্পৃক্ততা নেই। এটা ঘুম থেকে শেষ রাতে উঠে তাহাজ্জুদ নামাযের পর পড়া উত্তম। তবে যারা ঠিকমত ঘুম থেকে জাগতে পারেন না, তাদের জন্য উচিত হবে এশার নামাযের পরপরই পড়ে নেওয়া। হাদিস মতে, বিতরের নামাজ ১ রাকাত, ৩ রাকাত, ৫ রাকাত, ৭ রাকাত পড়া যায়।
মুসাফির অবস্থায় থাকলে ইসলামের বিধান অনুযায়ী ইশা'র চার রাকাত ফরজকে সংক্ষিপ্ত করে দুই রাকাত আদায় করতে হয়। তারপর শুধুমাত্র বিতর নামাযটি আদায় করতে হয়।
এদেন আজার
এদেন মাইকেল আজার (Eden Hazard, ; জন্ম: ৭ জানুয়ারি ১৯৯১; এদেন আজার নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন। আজারের সৃজনশীলতা, গতি এবং কৌশলগত সামর্থ্য সকলের কাছ থেকে প্রশংসা কুড়িয়েছে।
১৯৯৫–৯৬ মৌসুমে, বেলজীয় ফুটবল ক্লাব ব্রেনোয়ার যুব পর্যায়ের হয়ে খেলার মাধ্যমে আজার ফুটবল জগতে প্রবেশ করেছেন এবং পরবর্তীকালে টুবিজে এবং লিলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৭–০৮ মৌসুমে, ফরাসি ক্লাব লিলের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুম অতিবাহিত করেছেন; লিলের হয়ে তিনি ১৪৭ ম্যাচে ৩৬টি গোল করেছেন। অতঃপর ২০১২–১৩ মৌসুমে তিনি প্রায় ৩৫ মিলিয়ন ইউরোর বিনিময়ে ইংরেজ ক্লাব চেলসিতে যোগদান করেছেন, চেলসির হয়ে তিনি ২টি লিগ শিরোপা এবং ২টি উয়েফা ইউরোপা লিগ জয়লাভ করেছেন। ২০১৯–২০ মৌসুমে, তিনি প্রায় ১১৫ মিলিয়ন ইউরোর বিনিময়ে চেলসি হতে স্পেনীয় ক্লাব রিয়াল মাদ্রিদে যোগদান করেছেন।
২০০৬ সালে, আজার বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০০৮ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১২০ ম্যাচে ৩৩টি গোল করেছেন। তিনি বেলজিয়ামের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন, যার মধ্যে ২০১৮ সালে রোবের্তো মার্তিনেসের অধীনে ফিফা বিশ্বকাপে তৃতীয় স্থান অধিকার করেছেন।
ব্যক্তিগতভাবে, আজার বেশ কিছু পুরস্কার জয়লাভ করেছেন, যার মধ্যে ২০১৮ সালে বর্ষসেরা বেলজীয় ক্রীড়াবিদের পুরস্কার জয় অন্যতম। এছাড়াও ২০১০–১১ এবং ২০১১–১২ মৌসুমে তিনি প্রথম অ-ফরাসি খেলোয়াড় হিসেবে ইউএনএফপি বর্ষসেরা যুব খেলোয়াড়ের পুরস্কার জয়লাভ করেছেন।  ২০১০–১১ মৌসুমে তার অসাধারণ খেলার জন্য তিনি ইতালীয় ম্যাগাজিন গুয়েরিন স্পোর্তিভো দ্বারা ব্রাভো পুরস্কার জয়লাভ করেছেন। দলগতভাবে, আজার এপর্যন্ত ৯টি শিরোপা জয়লাভ করেছেন, যার মধ্যে ২টি লিলের হয়ে, ৬টি চেলসির হয়ে এবং ১টি রিয়াল মাদ্রিদের হয়ে জয়লাভ করেছেন।
প্রারম্ভিক জীবন
এদেন মাইকেল আজার ১৯৯১ সালের ৭ই জানুয়ারি তারিখে বেলজিয়ামের লা লুভিয়েরে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা একজন সাবেক বেলজীয় ফুটবল খেলোয়াড়।
আন্তর্জাতিক ফুটবল
২০০৮ সালের ১৯শে নভেম্বর তারিখে, মাত্র ১৭ বছর ১০ মাস ১২ দিন বয়সে, উভয় পায়ে ফুটবল খেলায় পারদর্শী আজার লুক্সেমবুর্গের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৬৯তম মিনিটে আক্রমণভাগের খেলোয়াড় ওয়েসলি সঙ্কের বদলি খেলোয়াড় হিসেবে তিনি মাঠে প্রবেশ করেন; ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে আজার মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর ১০ মাস ১৮ দিন পর, বেলজিয়ামের জার্সি গায়ে প্রথম গোলটি করেন; ২০১১ সালের ৭ই অক্টোবর তারিখে, কাজাখস্তানের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।  ২০১৫ সালের ৭ই জুন তারিখে, তিনি ফ্রান্সের বিরুদ্ধে এক প্রীতি ম্যাচে বেলজিয়ামের হয়ে প্রথমবারের মতো অধিনায়কের দায়িত্ব পালন করেন, ম্যাচটি বেলজিয়াম ৪–৩ গোলের ব্যবধানে জয়লাভ করেছিল; তিনি উক্ত ম্যাচে বেলজিয়ামের চতুর্থ তথা জয়সূচক গোলটি করেছিলেন।
২০১৪ সালের ১লা জুলাই তারিখে ব্রাজিলের বাইয়ার ইতাইপাভা এরিনা ফোন্তে নোভায় অনুষ্ঠিত মার্কিন যুক্তরাষ্ট্রের বিরুদ্ধে ম্যাচে অংশগ্রহণ করার মাধ্যমে তিনি বেলজিয়ামের জার্সি গায়ে তার ৫০তম ম্যাচ খেলেছেন, ম্যাচটি বেলজিয়াম ২–১ গোলের ব্যবধানে জয়লাভ করেছিল, যেখানে তিনি ১১১ মিনিট খেলেছেন। অন্যদিকে, ২০১৯ সালের ২৪শে মার্চ তারিখে আজার তার খেলোয়াড়ি জীবনে ১০০তম ম্যাচটি খেলেছেন, সাইপ্রাসের বিরুদ্ধে সাইপ্রাসের নিকোশিয়ায় অনুষ্ঠিত উক্ত ম্যাচটি তিনি অধিনায়কের দায়িত্ব পালন করার পাশাপাশি ১টি গোল করেছিলেন।
আন্তর্জাতিক
220px|থাম্ব|ডান|[[২০১৮ ফিফা বিশ্বকাপ|২০১৮ ফিফা বিশ্বকাপে বেলজিয়ামের অধিনায়ক আজার]]
ফুন-ত্শোগ্স-দ্পাল-ব্জাং
সংক্ষিপ্ত জীবনী
ফুন-ত্শোগ্স-দ্পাল-ব্জাং ১৩০৪ খ্রিষ্টাব্দে মধ্য তিব্বতের 'ফান-য়ুল নামক স্থানে জন্মগ্রহণ করেন। সতেরো বছর বয়সে তিনি স্তাগ-লুং বৌদ্ধবিহারে দীক্ষা নেন এবং প্রজ্ঞাপারমিতা, বিনয় ও অভিধর্ম সম্বন্ধে অধ্যয়ন করেন। তিনি ম্ত্শুর-ফু  বৌদ্ধবিহারে কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জের নিকট হেবজ্র তন্ত্রের ওপর লিখিত গুর-ব্র্তাগ-সাম-গ্সুম  নামক তিব্বতী পুঁথি ও যমারি সাধন পদ্ধতি এবং প্রথম ঝ্বা-দ্মার-পা গ্রাগ্স-পা-সেং-গের নিকট নারো পার ছয় যোগ, নিগুমার ছয় যোগ, বজ্রবরাহী সাধন পদ্ধতি, চক্রসম্বর ও গুহ্যসমাজতন্ত্র সম্বন্ধে অধ্যয়ন করেন। এরপর তিনি  জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র, বিমলপ্রভা টীকাভাষ্য ও গুহ্যসমাজতন্ত্র সম্বন্ধে অধ্যয়ন করেন। দোল-পো-পা-শেস-রাব-র্গ্যাল-ম্ত্শানের নিকট তিনি ভিক্ষুর শপথ গ্রহণ করেন। এছাড়াও বু-স্তোন-রিন-ছেন-গ্রুব এবং দোল-পো-পা-শেস-রাব-র্গ্যাল-ম্ত্শানের অন্যতম প্রধান শিষ্য ‎ফ্যোগ্স-লাস-র্নাম-র্গ্যাল তার শিক্ষক ছিলেন। ১৩৬৩ খ্রিষ্টাব্দে তিনি 'বাব-রিম বৌদ্ধবিহারে কালচক্র ও বিমলপ্রভা টীকাভাষ্য সম্বন্ধে এবং ১৩৬৫ খ্রিষ্টাব্দে লাসা শহরে ব্লো-স্ব্যোং সম্বন্ধে শিক্ষাদান করেন। পরবর্তীকালে তিনি 'ফান-য়ুল অঞ্চলে কলপ বৌদ্ধবিহার স্থাপন করেন।
কামরান আকমল
কামরান আকমল (জন্ম ১৩ জানুয়ারি ১৯৮২) হলেন একজন পাকিস্তানি ক্রিকেটার যিনি পাকিস্তান জাতীয় ক্রিকেট দলের হয়ে টেস্ট, ওডিআই এবং টি২০আই খেলে থাকেন। তিনি হলেন মূলত উইকেটরক্ষক এবং একজন ডানহাতি টপ অর্ডার ব্যাটসম্যান। কামরান ২০০২ সালের নভেম্বর মাসে টেষ্ট খেলার মাধ্যমে তার আন্তর্জাতিক জীবন শুরু করেন। হারারে স্পোর্টস ক্লাবে অনুষ্ঠিতব্য উক্ত টেস্টে পাকিস্তান জয়লাভ করে। তিনি ৫৩টি টেষ্ট ম্যাচে ৬টি শতকসহ ২৬৪৮ রান করেন। তার ১৩৭টি একদিনের আন্তর্জাতিক খেলায় রান করেন ২৯২৪, সেঞ্চুরি করেছেন ৫টি। এছাড়াও টি-২০ আন্তর্জাতিকে তিনি ৭০৪ রান করেছেন। উইকেটরক্ষক হিসেবে তিনি ২০৬ (টেষ্ট), ১৬৯ (ওডআই) এবং ৫২ (টি-২০আই) ব্যাটসম্যানদের সাঝঘরে ফিরিয়ে দিয়েছেন।
আন্তর্জাতিক জীবনী
আকমল হলেন দ্রুত গতিতে রান তোলা টপ অর্ডার ব্যাটসম্যান এবং একজন উইকেট রক্ষক যিনি অর্জন করেছেন ৬টি টেষ্ট শতক। তার প্রথম শতক ছিল খুবই মূল্যবান যেখানে তিনি মোহালীতে ৮ নম্বরে ব্যাট করতে নেমে ১০৯ রান করেন। যার ফলে ভারত এর বিরুদ্ধে তার প্রথম টেষ্টে পাকিস্তান ৩৯ রানের লিড নিতে সামর্থ্য হয়েছিল। তিনি সাধারণত মিডল অর্ডারে ব্যাট করে থাকেন। কিন্তু মাঝেমধ্যে তিনি টেস্ট এবং ওডিআইয়ে উদ্বোধনী ব্যাটসম্যান হিসেবেও ব্যাট করে থাকেন। উদ্বোধনী ব্যাটসম্যান হিসেবে ইংল্যান্ড এর বিরুদ্ধে তিনি পরপর দুটি শতক করেছেন ।
১৭ জুলাই ২০১০ কামরানকে দলের সহকারী অধিনায়ক হিসেবে মনোনিত করা হয় কিন্তু পরবর্তী তার বিরুদ্ধে আনিত ষ্পট ফিক্সিং এর দায়ের জন্য তা প্রত্যাহার করা হয।
উইকেটরক্ষক
কামরান আকমল ২০০৯ সাল থেকে নিয়মিতভাবে পাকিস্তান জাতীয় দলের উইকেটরক্ষক এর দায়িত্ব পালন করে আসছেন।
ব্যক্তিগত জীবন
কামরান আকমলের দুই ভাই হল আদনান আকমল এবং উমর আকমল, যারা হলেন জাতীয় দলের নিয়মিত খেলোয়াড়। তিনি ২০০৬ সালে বিবাহ করেন এবং তার সহধর্মীনি নাম হল আইজা। তিনি পড়াশোনা করেছেন বিকনহাউজ স্কুল সিস্টেম, গার্ডেন টাউন লাহোর।
তথ্যসূত্র
13
শানারেই দেবী শানু
শানারেই দেবী শানু হচ্ছেন একজন বাংলাদেশী অভিনেত্রী ও মডেল। তিনি সুন্দরী প্রতিযোগিতা লাক্স-চ্যানেল আই সুপারস্টারের প্রথম মুকুট বিজয়ী। সুন্দরী প্রতিযোগিতা বিজয়ের পর তিনি টেলিভিশন নাটকে অভিনয় শুরু করেন। তার অভিনীত উল্লেখযোগ্য টেলিভিশন নাটকগুলো হল বৈরাগী, পলাশ ফুলের গন্ধ, কবি, সাকিন সারিসুরি, আহ ফুটবল বাহ্ ফুটবল, আরমান ভাই বিরাট টেনশনে, চোরকাব্য, আপনঘর, কবিরাজ গোলাপ শাহ ও কর্তাকাহিনি। ২০১৮ সালে মিস্টার বাংলাদেশ চলচ্চিত্রে অভিনয়ের মাধ্যমে তার চলচ্চিত্র শিল্পে অভিষেক ঘটে।
প্রারম্ভিক জীবন
শানু সিলেটের মণিপুর সম্প্রদায়ে জন্মগ্রহণ করেন। তার পিতা এ কে শেয়াম এবং মাতা চন্দ্রাদেবী। ছোটবেলা থেকেই তিনি নাচ, গান, আবৃত্তি, বিতর্ক, ও অভিনয় করতেন। বিদ্যালয় ও কলেজে পড়াকালীন তিনি জাতীয় শিশু সপ্তাহ ও জাতীয় শিক্ষা সপ্তাহে জাতীয় পর্যায়ে স্বর্ণপদকসহ একাধিক পুরস্কার অর্জন করেন। তিনি লাক্স-আনন্দধারা মিস ফটোজেনিকে অংশগ্রহণ করে সেরা দশের একজন হন এবং বাংলাদেশ বেতার সিলেট কেন্দ্রের তালিকাভুক্ত শিল্পী হন। ২০০৪ সালে তিনি সিলেটের আঞ্চলিক ভাষায় নির্মিত শাকুর মজিদের বৈরাগী নাটকে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রীর পুরস্কার বিভাগে ঝিলিক-চ্যানেল আই ঈদ অনুষ্ঠান পুরস্কার লাভ করেন। ২০০৫ সালে তিনি লাক্স-চ্যানেল আই সুপারস্টার প্রতিযোগিতার প্রথম আসরে অংশগ্রহণ করেন এবং বিজয়ীর মুকুট অর্জন করেন।
কর্মজীবন
শানু ২০০৫ সালে রুমানা রশীদ ঈশিতা নির্দেশিত এক নিঝুম অরণ্য টেলিভিশন নাটকে অভিনয় করেন। এই নাটকে তার ভবিষ্যৎ স্বামী জেভিয়ার শান্তনু বিশ্বাসও অভিনয় করেন। ২০১৩ সালে অরণ্য আনোয়ার পরিচালনায় মাছরাঙা টেলিভিশনের কবিরাজ গোলাপ শাহ-এ খুশু চরিত্রে ও আরটিভির অলসপুর টেলিভিশন ধারাবাহিকে অভিনয় করেন। তিনি অরণ্য আনোয়ারের কর্তাকাহিনী ও বুকে তার চন্দনের ঘ্রাণ, দেবাশীষ বড়ুয়া দীপের জ্যোতিরাজ টিপু সুলতান ও ইলেকশান ইলেকশান, আপেল মাহমুদের ছবির হাট, ফয়সাল রাজীবের পর্দার আড়ালে কে ও রুপালি ও রুপালি পর্দার গল্প টেলিভিশন ধারাবাহিকে অভিনয় করেন। এছাড়া রবীন্দ্রনাথ ঠাকুরের উপন্যাস অবলম্বনে শফিক বাবুর একখণ্ডের টেলিভিশন নাটক দুই বোন-এ অভিনয় করেন।
২০১৪ সালে তিনি মানিক মানবিকের পরিচালনায় এসএ টিভির টেলিভিশন ধারাবাহিক কাম টু দ্য পয়েন্ট এবং আশিস রায়ের পরিচালনায় এশিয়ান টিভির টেলিভিশন ধারাবাহিক প্রতিপক্ষ-এ অভিনয় করেন। এছাড়া তিনি জিএম সৈকতের মহুয়া টেলিভিশন নাটকে অভিনয় করেন।
তার অভিনীত প্রথম চলচ্চিত্র মিস্টার বাংলাদেশ (২০১৮)। এর আগে তার হুমায়ূন আহমেদের নয় নম্বর বিপদ সংকেত চলচ্চিত্রে অভিনয় করার কথা ছিলো। আবু আকতার উল ইমানের জঙ্গীবাদ নিয়ে নির্মিত মিস্টার বাংলাদেশ চলচ্চিত্রে তাকে একজন গৃহবধূর চরিত্রে দেখা যায়। ২০১৮ সাল থেকে তিনি চ্যানেল আইয়ের মেগা ধারাবাহিক সাত ভাই চম্পা''র বড় রানী চরিত্রে অভিনয় করছেন।
সাহিত্য জীবন
অভিনয়ের পাশাপাশি শানু লেখালেখিও করে থাকেন। ২০১৭ সালে একুশে গ্রন্থমেলায় তার প্রথম কাব্যগ্রন্থ নীল ফড়িং কাব্য প্রকাশিত হয়। ৫৮টি কবিতা সংবলিত কাব্যগ্রন্থটি প্রকাশ করে অনন্যা প্রকাশনী। পরের বছর তার আরও তিনটি কবিতার বই প্রকাশিত হয়, অনন্যা প্রকাশনী থেকে লাল এপিটাফ, তাম্রলিপি থেকে ত্রিভুজ ও চৈতন্য থেকে অসময়ের চিরকুট। ২০১৯ সালে তাম্রলিপি প্রকাশনা থেকে উপন্যাস একলা আকাশ এবং অনন্যা প্রকাশনী থেকে শিশুতোষ গল্প শানারেই ও তার জাদুর লেইত্রেং প্রকাশিত হয়। ২০২০ বইমেলায় লাল এপিটাফ নামে কবিতার বই বের হয়েছে, বইটিতে ৭০টি কবিতা রয়েছে।
ব্যক্তিগত জীবন
শানু ২০০৯ সালের ২৭শে ডিসেম্বর বরিশালে জেভিয়ার শান্তনু বিশ্বাসের সাথে বিবাহবন্ধনে আবদ্ধ হন। ২০০৫ সালে নিঝুম এক অরণ্যে নাটকে অভিনয়কালে জেভিয়ারের সাথে তার পরিচয় হয়। এই দম্পতির একমাত্র পুত্র জেনাস ঋত বিশ্বাস।
ক্যারি টলেফসন
দৌড়ের জীবন
টলেফসন পশ্চিম মিনেসোটার একটি ছোট শহর ডসন -এ বড় হয়ে ওঠেন। ল্যাক কুই পার্লে কাউন্টির ডসন-বয়েড হাই স্কুলের হয়ে দৌড়ে, তিনি ১৯৯০ থেকে ১৯৯৪ সাল পর্যন্ত 'ক্রস কান্ট্রি' (প্রাকৃতিক ভূখণ্ডের ওপর উন্মুক্ত-বায়ুতে দৌড়) দৌড়ে পাঁচবার রাজ্য চ্যাম্পিয়ন ছিলেন। এটি সবচেয়ে বেশিবার রাজ্য চ্যাম্পিয়নশিপের জন্য দৌড়ে একটি জাতীয় রেকর্ড। তিনি ১৬০০ এবং ৩২০০ মিটার দৌড়ে আটটি স্বতন্ত্র ট্র্যাক এবং ফিল্ড শিরোপাও জিতেছিলেন। তিনি ১৯৯৪ সালে ৩,২০০ মিটার দৌড়ে ১০:৩০.২৮ সময় করে একটি তৎকালীন রাজ্য রেকর্ড স্থাপন করেছিলেন। ২০২০ সালের হিসেব অনুযায়ী, ক্রস-কান্ট্রি এবং ট্র্যাকে টলেফসন তেরোটি একক দৌড় জেতেন যা মিনেসোটার ইতিহাসে সবচেয়ে বেশি
টলেফসন ভিলানোভা ইউনিভার্সিটিতে কলেজের হয়ে দৌড়েছিলেন। সেখানে তিনি ১৯৯৭ এনসিএএ ক্রস কান্ট্রি চ্যাম্পিয়নশিপ জিতেছিলেন। ১৯৯৮ সালে, তিনি অস্ত্রোপচারের পরে চ্যাম্পিয়নশিপ রেসে ফিরে আসেন, এবং ১৯৯৮ চ্যাম্পিয়নশিপে নিজর দলকে নেতৃত্ব দিয়ে প্রথম ভিলানোভা দৌড়বিদ হিসেবে ১১তম স্থান অর্জন করেন।
এছাড়াও তিনি ১৯৯৯ এনসিএএ আউটডোর এবং ইনডোর ৩০০০ মিটার এবং আউটডোর ৫০০০ মিটার দৌড়ে চ্যাম্পিয়ন ছিলেন। তিনি ভিলানোভা থেকে ১৯৯৯ সালে যোগাযোগ বিষয়ে ডিগ্রি নিয়ে স্নাতক হন।
২০০৪ সালে মার্কিন অলিম্পিক ট্রায়ালে, টলেফসন ১৫০০ মিটার জিতেছিলেন। তিনি অলিম্পিকে মহিলাদের ১৫০০ মিটার ইভেন্টের জন্য নির্বাচিত একমাত্র আমেরিকান ক্রীড়াবিদ ছিলেন, কারণ ট্রায়ালে দ্বিতীয় বা তৃতীয় স্থান অর্জনকারী কেউই অলিম্পিক "ক" মান সময় অর্জন করতে পারেনি। টলেফসন ২০০৪ সালের অলিম্পিক গ্রীষ্মকালীন গেমসে প্রতিদ্বন্দ্বিতা করে, ১৫০০ মিটারে সেমিফাইনালে ওঠেন।
প্রতিযোগিতা-পরবর্তী কর্মজীবন
২০১০ সালে, টলেফসন সি টলে রান (C Tolle Run) নামে একটি সাপ্তাহিক অনলাইন ভিডিও শো এবং তার সাথে দৌড় এবং দক্ষতা সম্পর্কিত পডকাস্ট হোস্ট করা শুরু করেন। টলেফসন ইএসপিএন ২, এনবিসি এবং ইউএসএটিফ.টিভি সহ বিভিন্ন চ্যানেলের জন্য বিশ্লেষক এবং ভাষ্যকার হিসাবে কাজ করেন, যেখানে নিউ ইয়র্ক সিটি ম্যারাথনের মতো ইভেন্টগুলি দেখানো হয়।
টলেফসন ২০০৭ সালে সেন্ট ক্যাথরিন বিশ্ববিদ্যালয়ে কিশোর-কিশোরীদের জন্য একটি বার্ষিক গ্রীষ্মকালীন দূরত্ব শিবিরের আয়োজন করা শুরু করেন। তিনি একজন গ্লোবাল রিবক রানিং অ্যাম্বাসেডর।
টলেফসন ২০১৫ সালে মিনেসোটা হাই স্কুল হল অফ ফেমে অন্তর্ভুক্ত হন তিনি ২০১৮ সালে জাতীয় উচ্চ বিদ্যালয় হল অফ ফেমে অন্তর্ভুক্ত হন
টলেফসন হলেন বডি টগস- এর পণ্যের প্রবক্তা। এটি এমন একটি কোম্পানি যা ওজন কমানোর এবং ব্যায়াম করার জন্য ওয়েটেড স্লীভ (হাতের পুরো দৈর্ঘ্য বরাবর ওজন সমানভাবে বিতরণ করে, কার্যকলাপের সময় সর্বাধিক নমনীয়তা এবং গতিশীলতায় সাহায্য করে) তৈরি করে।
ব্যক্তিগত জীবন
টলেফসন ২০০৩ সালে চার্লি পিটারসনকে বিয়ে করেন তাঁদের তিনটি সন্তান রয়েছে: রুবি (জন্ম ২০১০), এভারেট (জন্ম ২০১৩), এবং গ্রিয়ার (জন্ম ২০১৬)।
ট্রডল ইয়ুঙ্গে
গেরট্রড "ট্রডল" ইয়ুঙ্গে (পৈতৃক উপনামঃ হাম্পস্‌ ; জন্মঃ ১৬ই মার্চ ১৯২০ - ১০ই ফেব্রুয়ারি ২০০২) ছিলেন আডলফ হিটলারের সর্বশেষ ব্যক্তিগত সচিব (প্রাইভেট সেক্রেটারি) যিনি ডিসেম্বর ১৯৪২ থেকে এপ্রিল ১৯৪৫ অব্দি হিটলারের অধীনে কাজ করেছিলেন। ১৯৪৫ সালের জুন মাসে তাকে গ্রেপ্তার ও কারারোধ করা হয় এবং কারাবাসের সময় তাকে উভয় সোভিয়েত (বর্তমান রাশিয়া) এবং মার্কিন সেনাবাহিনীর জিজ্ঞাসাবাদের সম্মুখীন হতে হয়। বৃদ্ধ বয়সে ট্রডল ইয়ুঙ্গে নাৎসিদের মূর্খতা এবং তাদের বর্বরতা নিয়ে দ্বিতীয় বিশ্বযুদ্ধকালীন সময়ে তার স্মৃতিকথা প্রকাশ করার সিদ্ধান্ত নেন। কিন্ত নাৎসিদের উপর যথাযথ তদন্ত করার সুযোগ হাতছাড়া হওয়ার আক্ষেপ তার মধ্যে রয়ে যায়। তার স্মৃতিকথা উপর ভিত্তি করে বিভিন্ন চলচ্চিত্র নির্মিত হয়েছিল যার মধ্যে ২০০৪ সালের জার্মান চলচ্চিত্র  ডের উন্টারগাং (বা ডাউনফল) ছিল অন্যতম।
প্রারম্ভিক জীবনী
গেরট্রড "ট্রডল" হাম্পস্‌ জার্মানির মিউনিখে জন্মগ্রহণ করেন। তার পিতা ম্যাক্স হাম্পস্‌ ছিলেন ছিলেন জার্মানির সংরক্ষিত সেনাবাহিনীর (রিজার্ভ আর্মি) অধস্তন অফিসার (ল্যাফট্যানেন্ট) এবং তার মার নাম ছিল হিল্ডেগার্ড হাম্পস্‌ (পৈতৃক উপনামঃ জোটম্যান)। তার ইঙ্গে নামের একটি ছোট বোন ছিল যার জন্ম হয়েছিলো ১৯২৩ সালে। ট্রডল হাম্পস্‌ কিশোরী বয়সে ব্যালে নৃত্যশিল্পী হতে চেয়েছিলেন।
হিটলারের অধীনে কর্মজীবন
ট্রডল ইয়ুঙ্গে ডিসেম্বর ১৯৪২ সাল থেকে হিটলারের অধীনে তার কর্মজীবন শুরু করেন। হিটলারের ব্যক্তিগত সচিবদের মধ্যে ট্রডল ছিলেন সবচেয়ে কনিষ্ঠতম কর্মচারী।
এক বিবৃতিতে ট্রডল বলেছিলেন, "সেই সময় আমার বয়স ছিল ২২ এবং রাজনীতি নিয়ে আমি কিছুই বুঝতাম না; বস্তুত রাজনীতি নিয়ে আমার কোন আগ্রহই ছিল না।" এছাড়া সেই সময়ে হিটলারের মত পৃথিবীর অন্যতম অপরাধীর প্রতি তার অনুরক্তির জন্য ট্রডল ইয়ুঙ্গে অনুতপ্ত ছিলেন।
ট্রডল আরো বলেন, "আমি এটা স্বীকার করি যে, আমি অ্যাডলফ হিটলার কর্তৃক বিমুগ্ধ ছিলাম। হিটলার একজন মনোরম নেতা এবং একজন পিতৃসুলভ বন্ধু ছিলেন। ইচ্ছাকৃতভাবেই সেই সময় আমি আমার বিবেকের সকল সতর্কবাণী এড়িয়ে চলেছি এবং সেই তিক্ত অবসান আসা পর্যন্ত আমি হিটলারের হয়ে কাজ করা উপভোগ করেছি।"
হিটলারের পরামর্শে ১৯৪৩ সালের জুন মাসে ট্রডল ওয়াফেন-এস এস-এর (নাৎসি পার্টির সশস্ত্র শাখা) অফিসার হান্স হারম্যান ইয়ুঙ্গে (১৯১৪-১৯৪৪) সাথে বিবাহ বন্ধনে আবদ্ধ হন। কিন্তু পরের বছর অর্থাৎ ১৯৪৪ সালের অগাস্ট মাসে ফ্রান্সে যুদ্ধরত অবস্থায় ট্রডলের স্বামী হান্স শহীদ হন। হিটলারের হয়ে ট্রডল বার্লিন, বের্শটেসগাদেনের ব্যারঘোফে (বাভারিয়ায় অবস্থিত হিটলারের বাড়ি), পূর্ব-প্রুশিয়ার উলফ্‌শানজেতে এবং সর্বশেষ বার্লিনে হিটলারের বাঙ্কারে কাজ করেন।
বার্লিন, ১৯৪৫
১৯৪৫ সালে ট্রডল হিটলারের সাথে বার্লিনে ছিলেন। হিটলার তার শেষ দিনগুলিতে বার্লিনে অবস্থানকালীন সময় তার দুই সচিব ট্রডল ও গের্ডা ক্রিশ্চিয়ানের সাথে মধ্যাহ্ন ভোজে নিয়মিত অংশগ্রহণ করতেন। যুদ্ধ শেষ হওয়ার পর এক স্মৃতিচারণে ট্রডল বলেছিলেন, গের্ডা একবার হিটলারের কাছ থেকে জানতে চেয়েছিল তিনি বার্লিন ত্যাগ করবেন কি না কিন্ত প্রত্যুত্তরে হিটলার দৃঢ়তার সাথেই "না" বলেছিলেন।  ট্রডল এবং গের্ডা উভয়ই তাদের স্মৃতিচারণে বলেন যে, হিটলার একবার কথোপকথনে এটা বলেছিলেন তার মৃতদেহ যেন কোন মূল্যেই সোভিয়েতদের হাতে গিয়ে না পড়ে। ট্রডল ইয়ুঙ্গে হিটলারের আত্মহত্যার দেড় দিন পূর্বে হিটলারের শেষ রাজনৈতিক ইচ্ছাপত্র (উইল) টাইপ করেছিলেন। ট্রডল তার লেখায় উল্লেখ করেছিলেন যে, এপ্রিলের ৩০ তারিখ তিনি যখন গোয়েবলসের সন্তানদের সাথে খেলছিলেন, তখন "হঠাৎ করে একটি গুলির আওয়াজ শোনা যায়, যা এতো প্রবল, এতো নিকটস্থ ছিল যে আমরা সবাই নিস্তব্ধ হয়ে পড়েছিলাম। শব্দটির প্রতিধ্বনি প্রত্যেকটা রুমেই শোনা যাচ্ছিল। 'সেটা ছিল সরাসরি আঘাত' এটা বলেই গোয়েবলস কাঁদছিল। ফিউরার (হিটলার) এখন মৃত।"
মে মাসের ১ তারিখ ট্রডল ইয়ুঙ্গে ওয়াফেন-এসএস-এর ব্রিগেডফিউরার উইলহ্যাম মঙ্কের নেতৃত্বে হিটলারের বাঙ্কার ত্যাগ করেন। তাদের সাথে আরো ছিলেন হিটলারের ব্যক্তিগত পাইলট হান্স বাউর, ব্যক্তিগত দেহরক্ষি হান্স রাটেনহিউবার, সচিব গের্ডা ক্রিশ্চিয়ান, সচিব এলস্‌ ক্রুগার, হিটলারের পথ্যব্যবস্থাবিদ্যাবিৎ (ডায়েটিশিয়ান) কন্সটানজে মাঞ্জিয়ার্লি এবং নাৎসি ডাক্তার এর্ন্সট্‌-গুন্থার শেঙ্ক। ট্রডল, গের্ডা এবং এলস্‌ ক্রুগার এল্ব নদী দিয়ে বার্লিন ত্যাগ করতে পারলেও গ্রুপের বাকি সদস্যরা পরবর্তী দিন অর্থাৎ মে মাসের ২ তারিখে সোভিয়েত সেনাবাহিনী (বর্তমান রাশিয়ান সেনাবাহিনী) কর্তৃক গ্রেপ্তার হয়। গ্রেপ্তারকৃতদের মধ্যে যারা হিটলারের বাঙ্কারে কাজ করতো, সোভিয়েত সেনাবাহিনী যুদ্ধ সমাপ্তির শেষ এক সপ্তাহে কি হয়েছিল তা জানার নিমিত্তে জিজ্ঞাসাবাদের জন্য তাদের গোয়েন্দা কার্যালয়ে প্রেরণ করে।
যুদ্ধ-পরবর্তী সময়
যদিও ট্রডল এল্ব নদী পর্যন্ত পৌছেছিল কিন্তু সে পশ্চিমে মিত্রশক্তির এলাকায় পৌছাতে পারে নি এবং তাই তাকে বার্লিনে আবার ফিরে আসতে হয়েছিলো। এক মাস অতিবাহিত হওয়ার পর জুলাই ৯ তারিখে ট্রডল সোভিয়েত সেনাবাহিনীর প্রশাসনের দুইজন বেসামরিক কর্মকর্তা দ্বারা গ্রেপ্তার হন এবং গ্রেপ্তারের পর জিজ্ঞাসাবাদের জন্য ট্রডলকে বার্লিনে রাখা হয়। কারাগারে অবস্থানলীন সময় কারাগারের এক সোভিয়েত রক্ষিবাহিনী থেকে ট্রডল জানতে পারেন কীভাবে জার্মান সৈন্যরা রাশিয়ায় তার পরিবারের উপর অত্যাচার চালিয়েছিল এবং সেটা জানার পর ট্রডল উপলব্ধি করতে পেরেছিলেন যে, এতোদিন ধরে যুদ্ধের কারণ নিয়ে ট্রডল যা জানতেন তা আসলে ছিল নাৎসিদের অপপ্রচার যেটা নাৎসিরা জার্মানির জনসাধারণকে এতোদিন ধরে শুনিয়ে এসেছিল এবং সোভিয়েতদের জার্মান আক্রমণের কারণ ছিল মূলত এতোদিন ধরে জার্মানরা রাশিয়ানদের যে অত্যাচার করে এসেছিল সে প্রতিক্রিয়ার ফলস্বরূপ।
ট্রডলকে অনেকগুলো কারাগারে রাখা হয়েছিল যেখানে জিজ্ঞাসাবাদের সময় প্রায়শই তাকে হিটলারের পরিপার্শ্ব হিসেবে তার ভূমিকা কি এবং হিটলারের আত্মহত্যাকে ঘিরে অন্যান্য ঘটনাগুলো কি ছিল সে ব্যাপারে জিজ্ঞেস করা হতো। ১৯৪৫ সালে তাকে কারাবাস থেকে মুক্তি দেওয়া হলেও তার বিচরণ শুধু সোভিয়েত শাসিত বার্লিনেই সীমাবদ্ধ করে দেওয়া হয়। ১৯৪৬ সালে ইংরেজি নব-বর্ষের প্রাক্কালে ডিপথেরিয়া রোগে আক্রান্ত হলে ট্রডলকে জার্মানির ব্রিটিশ শাসিত অঞ্চলের হাসপাতালে ভর্তি করানো হয় এবং সেখানে প্রায় দুই মাস তিনি চিকিৎসাধীন ছিলেন। হাসপাতালে থাকাকালীন ট্রডলের মা তার জন্য প্রয়োজনীয় কাগজপত্র জোগাড় করতে সক্ষম হন যা তাকে ব্রিটিশ শাসিত জার্মানি থেকে বাভারিয়ায় গমনের অনুমতি দেয়। তাই তিনি ১৯৪৬ সালের ২ ফেব্রুয়ারি বার্লিন থেকে যাত্রা শুরু করে সোভিয়েত শাসিত তৎকালীন পূর্ব-জার্মানি হয়ে ব্রিটিশ শাসিত এলাকা দিয়ে মার্কিন শাসিত জার্মানির অঞ্চল বাভারিয়ায় চলে আসেন। মার্কিন শাসিত বাভারিয়ায় আসার পর জিজ্ঞাসাবাদের জন্য ট্রডল মার্কিনীদের অধীনে প্রায় ছ'মাস ছিলেন। পরে তাকে সেখান থেকে মুক্তি দেওয়া হয় এবং যুদ্ধপরবর্তী জার্মানিতে বসবাস করার তিনি অনুমতি পান।
পরবর্তী জীবন
ট্রডল বিখ্যাত ব্রিটিশ ডক্যুমেন্টারী চলচ্চিত্র দ্য ওয়ার্ল্ড এট ওয়ার-এর দুইটি এপিসোডে [নং: ১৬ "ইনসাইড দ্য রাইখ (১৯৪০-১৯৪৪)" এবং নং:২১ "নেমেসিস: জার্মানি (ফেব্রুয়ারি-মে ১৯৪৫)" ] এবং মার্কিন সাহিত্যিক ও সাংবাদিক জেমস পি. ও'ডোনেলের  ১৯৭৫ সালে প্রকাশিত বই দ্য বাঙ্কার-এর জন্য সাক্ষাতকার দেন। এছাড়া যুদ্ধপরবর্তী সময়ে ট্রডল জার্মানিতে বিভিন্ন সাচিবিক পেশায় কাজ করতেন এবং দীর্ঘ সময় তিনি কুইক নামের জার্মান ম্যাগাজিনে নির্বাহি সম্পাদকের দায়িত্বে নিয়োজিত ছিলেন। ট্রডল তার ছোট বোনের কাছে কিছুকাল অস্ট্রেলিয়াতেও বসবাস করেছিলেন এবং অস্ট্রেলিয়ায় পাকাপাকীভাবে থাকার জন্য তিনি আবেদনও জানিয়েছিলেন কিন্তু তার পূর্ব-নাৎসি ইতিহাস থাকায় তার আবেদনপত্র বাতিল করে দেওয়া হয়।
১৯৮৯ সালে, দ্বিতীয় বিশ্বযুদ্ধে ট্রডলের জীবন কাহিনী নিয়ে তার হস্তলিখিত কিছু কথা 'ভয়সেস ফ্রম দ্য বাঙ্কার' গ্রন্থে প্রকাশ করা হয়। সে বছর ট্রডল বিবিসি'র 'দ্য ফাটাল এট্রাকশ্যান অব আডলফ হিটলার' নামক ডক্যুমেন্টারী চলচ্চিত্রে সাক্ষাৎকার দেন এবং সেখানে হিটলারের প্রতি সেই সময়ে তার গভীর অনুভূতির কারণ এবং হিটলারের বাঙ্কারে যুদ্ধের শেষ দিনগুলো নিয়ে তিনি সবিস্তারে আলোচনা করেন। পাশাপাশি ১৯৯১ সালে জুয়াইতাস ডয়েচেস ফের্নসেহেন নামের একটি জার্মান টিভি চ্যানেলে 'হিটলার'স হ্যানশম্যান' নামক একটি ধারাবাহিক ডক্যুমেন্টারী চলচ্চিত্রে তিনি সাক্ষাৎকার প্রদান করেন। এছাড়াও ২০০২ সালে ট্রডল অস্ট্রিয়ান লেখিকা এবং সাংবাদিক মেলিসা মুলারের সাথে তার স্মৃতিকথা আনটিল দ্য ফাইনাল আউয়ার প্রকাশ করেন যেখানে তিনি হিটলারের সাথে তার কাজ করার মূহুর্ত নিয়ে বর্ণনা করেছিলেন এবং এটি অধিকতর মিডিয়া কাভারেজও অর্জন করেছিলো। এছাড়া ২০০২ সালে তিনি ব্লাইন্ড স্পট: হিটলার'স সেক্রেটারি নামের একটি অস্ট্রিয়ান প্রামাণ্যচিত্রেও সাক্ষাৎকার দিয়েছিলেন এটিও ব্যাপক দৃষ্টি আকর্ষণ করেছিলো।
ট্রডল ইয়ুঙ্গে ২০০২ সালে ১০ই ফেব্রুয়ারি ৮১ বছর বয়সে ক্যান্সার রোগে মৃত্যুবরণ করেন। মৃত্যুর কিছুদিন পূর্বে তিনি বলেছিলেন, "যেহেতু আমি আমার (জীবনের) গল্পকে বিদায় করেছি, তাই এখন আমি আমার জীবনকেও বিদায় জানাতে পারি।" তাছাড়া ট্রডল ইয়ুঙ্গে আরো বেশি করে মানুষের দৃষ্টি আকর্ষণের কেন্দ্রবিন্দু হয়ে ওঠেছিলো, যখন হিটলারের সাথে তার জীবনসম্পর্কিত কিছু অভিজ্ঞতা অস্কার মনোনীত জার্মান চলচ্চিত্র ডের উন্টারগাং-এ অভিনয়ের মাধ্যমে ফুঁটিয়ে তোলা হয়েছিলো। উক্ত চলচ্চিত্রের শুরু এবং শেষ হয়েছিল তার উদ্ধৃতাংশ দিয়ে। চলচ্চিত্রটির শেষে ট্রডল বলেছিলেন, "আমি নুরেমবার্গ বিচারে নাৎসিদের অপরাধের যে ভয়াবহতার কথা শুনেছি, ৬০ লক্ষ ইহুদিদের করুণ পরিণতি এবং অন্যান্য জাতি এবং ধর্মমতের অনুসারীদের উপর চালানো নাৎসিদের গণহত্যার ব্যাপারে যা জেনেছি, তা অবশ্যই আমাকে প্রচন্ডভাবে অভিঘাত করেছিল। কিন্তু সেই সময় এসব কিছুর সাথে আমি তখন আমার অতীতের যোগসূত্র খুঁজে পাচ্ছিলাম না। আমি শুধুমাত্র এই কারণে খুশি ছিলাম যে এসব অপরাধের জন্য ব্যক্তিগতভাবে আমাকে দোষী সাব্যস্ত হতে হয় নি এবং এইসবের ব্যাপারে আমি তখন কিছু জানতামও না। যাই হোক, একদিন আমি মিউনিখের শোয়াবিং নগরে হাঁটার সময় একটি দেয়ালে সোফি শলের (তৎকালীন নাৎসি বিরোধী তরুণ সক্রিয়-কর্মী) স্মৃতিতে একটি ফলক দেখতে পায়। সেই সময় আমি লক্ষ্য করেছিলাম, যে সালে 'সোফি শল'-এর জন্ম হয়েছিলো, ঠিক একই সালে জন্ম হয়েছিলো আমারও এবং যে বছর নাৎসি বিরোধী কর্মকান্ডের জন্য তাঁকে মৃত্যুদন্ড দেওয়া হয়েছিলো, সেই একই বছর আমি হিটলারের হয়ে কাজ করার জন্য যোগদান করি। এবং সেই মূহুর্তেই আমি সত্যিই উপলব্ধি করতে পেরেছিলাম যে, অল্প বয়স হওয়ার কারণে নাৎসিদের চিনতে না পারা আসলে কোনরূপ আমার অজুহাত হতে পারে না। নাৎসিদের সাথে কাজ করার পূর্বে আমি অন্ততপক্ষে সেই সময় নাৎসিদের ব্যাপারে খোঁজ-খবর নিয়ে দেখতে পারতাম।"
মিডিয়ায় চিত্রায়ণ
নিম্নে উল্লেখিত অভিনেত্রীদের দ্বারা ট্রডল ইয়ুঙ্গে বিভিন্ন চলচ্চিত্র এবং নাটকে চিত্রায়িত হয়েছেন।
ও'ডোনেল|জেমস পি. ও'ডোনেলের]] বই দ্য বাঙ্কার-এর গল্পের উপর নির্মিত হয়েছিলো।
বিজয়নগর সাম্রাজ্য
বিজয়নগর সাম্রাজ্য (কন্নড়: ವಿಜಯನಗರ ಸಾಮ್ರಾಜ್ಯ, Vijayanagara Sāmrājya; তেলুগু: విజయనగర సామ్రాజ్యము, Vijayanagara Sāmrājyamu) ছিল দক্ষিণ ভারতের একটি মধ্যযুগীয় সাম্রাজ্য। পর্তুগিজরা এই সাম্রাজ্যকে বিসনাগা রাজ্য নামে অভিহিত করে। ১৩৩৬ খ্রিষ্টাব্দে (প্রথম) হরিহর ও তার ভ্রাতা (প্রথম) বুক্কা রায় এই সাম্রাজ্য প্রতিষ্ঠা করেন। ত্রয়োদশ শতাব্দীর শেষভাগে দক্ষিণ ভারতে মুসলিম সুলতান-দের আক্রমণ প্রতিহত করে এই সাম্রাজ্য নিজস্ব প্রভাব বিস্তারে সক্ষম হয়। ১৬৪৬ সাল পর্যন্ত এই সাম্রাজ্যের অস্তিত্ব ছিল। তবে ১৫৬৫ সালে দাক্ষিণাত্য সালতানাতের নিকট যুদ্ধে পরাজিত হয়ে এই সাম্রাজ্যের পতনের সূত্রপাত ঘটে। এই সাম্রাজ্য তার রাজধানী বিজয়নগরের নামে চিহ্নিত। বর্তমান কর্ণাটক রাজ্যের হাম্পিতে এই শহরের ধ্বংসাবশেষ বর্তমানে একটি বিশ্বঐতিহ্য স্থল। মধ্যযুগীয় ইউরোপীয় পর্যটক ডোমিনগো পেজ, ফার্নাও নানস ও নিকোলো ডি কন্টি প্রমুখের রচনা এবং স্থানীয় সাহিত্য থেকে এই সাম্রাজ্যের ইতিহাস সম্পর্কে জানা যায়। বিজয়নগরের শক্তি ও সমৃদ্ধির প্রমাণ মিলেছে পুরাতাত্ত্বিক খননকার্যের মাধ্যমে।
এই সাম্রাজ্যের নিদর্শন স্বরূপ নানা স্থাপত্য ছড়িয়ে রয়েছে সমগ্র দক্ষিণ ভারত জুড়ে। এর শ্রেষ্ঠ নিদর্শন অবশ্যই হাম্পি। দক্ষিণ ভারতের প্রাচীন মন্দির নির্মাণশৈলীগুলির সংমিশ্রণে সৃষ্টি হয়েছিল বিজয়নগর স্থাপত্য। এর হিন্দু নির্মাণশৈলীর মধ্যে সকল ধর্মবিশ্বাস ও স্থানীয় শৈলীগুলির মিলন ঘটেছিল। স্থানীয় গ্র্যানাইট পাথরে এই শৈলী গড়ে ওঠে। ধর্মনিরপেক্ষ রাজকীয় স্থাপত্য নিদর্শনগুলিতে উত্তর দাক্ষিণাত্য সুলতানির প্রভাব সুস্পষ্ট। দক্ষ প্রশাসন ও বৈদেশিক বাণিজ্যের কল্যাণে এই সাম্রাজ্যে জলসেচের নতুন প্রযুক্তি আমদানি করা সম্ভব হয়। বিজয়নগর সাম্রাজ্য শিল্প ও সাহিত্যের পৃষ্ঠপোষক ছিল। কন্নড়, তেলুগু, তামিল ও সংস্কৃত সাহিত্যে এই সাম্রাজ্যের পৃষ্টপোষকতায় এক নতুন যুগের সূচনা হয়। কর্ণাটকী সংগীত এই সাম্রাজ্যের রাজত্বকালেই তার বর্তমান রূপটি লাভ করে। দক্ষিণ ভারতে ইতিহাসে হিন্দুধর্মকে কেন্দ্র করে রাষ্ট্রীয় সংহতি সাধনের মাধ্যমে বিজয়নগর সাম্রাজ্য এক গুরুত্বপূর্ণ ভূমিকা গ্রহণ করেছিল।
জেমস ভিন্স
জেমস মাইকেল ভিন্স (James Vince; জন্ম: ১৪ মার্চ, ১৯৯১) পশ্চিম সাসেক্সের কাকফিল্ড এলাকায় জন্মগ্রহণকারী বিশিষ্ট ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। বর্তমানে হ্যাম্পশায়ার কাউন্টি ক্রিকেট ক্লাবে খেলছেন। দলে তিনি মূলতঃ ডানহাতি মাঝারি সারির ব্যাটসম্যান। এছাড়াও ডানহাতে মিডিয়াম পেস বোলিং করেন জেমস ভিন্স। ২০০১-২০০৭ সাল পর্যন্ত উইল্টশায়ারে অবস্থিত ওয়ারমিনস্টার বিদ্যালয়ে অধ্যয়ন করেন তিনি। এরপর কর্মজীবন গঠনকল্পে পেশাদার ক্রিকেটের দিকে ঝুঁকে পড়েন। এছাড়াও অত্যন্ত প্রতিশ্রুতিশীল ফুটবলার হিসেবে ১৬ বছর বয়সে ট্রোব্রিজ টাউন এফ.সি. দলে খেলার পর রিডিং একাডেমি দলে ৩ বছর খেলেন।
খেলোয়াড়ী জীবন
হ্যাম্পশায়ার ক্রিকেট একাডেমি থেকে স্নাতক ডিগ্রি লাভ করেন। একাডেমির সতীর্থ স্নাতকধারী বেনি হাওয়েল, ক্রিস মর্গান, টম পার্সন্স এবং হামজা রিয়াজুদ্দিনের সাথে তিনিও ২০০৯ সালে এক বছর মেয়াদে ক্লাবটির সাথে চৃক্তিতে আবদ্ধ হন। ১১ জুন, ২০০৯ তারিখে নটিংহ্যামশায়ারের বিপক্ষে কাউন্টি চ্যাম্পিয়নশীপে অভিষেক ঘটে তার। সাম্প্রতিক ক্রীড়ানৈপুণ্যের প্রেক্ষিতে ইংল্যান্ড অনূর্ধ্ব-১৯ দলের সদস্য মনোনীত হন ও বাংলাদেশের বিপক্ষে টেস্ট সিরিজে অংশ নেন।
হ্যাম্পশায়ারের পরামর্শক ও ইংল্যান্ডের সাবেক কোচ ডানকান ফ্লেচারের মতে, ভিন্স ইংল্যান্ডের সাবেক ব্যাটসম্যান মাইকেল ভনের আদলে গড়ে উঠেছেন।
২০০৯ মৌসুমে জন ক্রলি অবসর নিলে সকল স্তরের ক্রিকেটে হ্যাম্পশায়ারের নিয়মিত সদস্যরূপে প্রতিনিধিত্ব করতে থাকেন। ২০১০ সালে ফ্রেন্ডস প্রভিডেন্ট টি২০ প্রতিযোগিতায় শিরোপা বিজয়ী হ্যাম্পশায়ার দলের অন্যতম সদস্য ছিলেন তিনি। চূড়ান্ত খেলায় দলটি সমারসেটকে পরাজিত করে এ সাফল্য লাভ করে। প্রথম-শ্রেণীর কাউন্টি চ্যাম্পিয়নশীপে নিজস্ব প্রথম শতরান করেন ইয়র্কশায়ারের বিপক্ষে। খেলায় তিনি ১৮০ রান সংগ্রহ করেন। এ সময়ে জেমস অ্যাডামসের সাথে ২৭৮ রানের জুটি গড়েন যা প্রথম-শ্রেণীর ক্রিকেটে কাউন্টি দলটির চতুর্থ সর্বোচ্চ জুটিরূপে স্বীকৃত।
আন্তর্জাতিক ক্রিকেট
৮ মে, ২০১৫ তারিখে আয়ারল্যান্ডের বিপক্ষে তার একদিনের আন্তর্জাতিকে অভিষেক ঘটে। এরপর ২৬ নভেম্বর, ২০১৫ তারিখে পাকিস্তানের বিপক্ষে টুয়েন্টি২০ আন্তর্জাতিকে অভিষিক্ত হন তিনি। তিন খেলার ঐ সিরিজে অনবদ্য ভূমিকা রাখার প্রেক্ষিতে ম্যান অব দ্য সিরিজের পুরস্কার লাভ করেন। মে, ২০১৬ সালে সফরকারী শ্রীলঙ্কার বিপক্ষে টেস্ট সিরিজে অংশ নেয়ার জন্য তাকে দলের সদস্যরূপে অন্তর্ভুক্ত করা হয়। হেডিংলিতে অনুষ্ঠিত সিরিজের প্রথম টেস্টে তাকে ক্যাপ দেয়া হয়। কিন্তু প্রথম ইনিংসে তিনি মাত্র ৯ রান তুলেন। স্লিপে অবস্থান করে বেন স্টোকসের বলে চমৎকার ক্যাচ তালুবন্দী করেন।
কুর্দিস্তান বিগ্রেড
কুর্দিস্তান ব্রিগেড বা আল কায়েদা কুর্দি ব্রিগেড হল আল-কায়েদার সাথে সংযুক্ত একটি ইসলামি জিহাদি সংগঠন। প্রাথমিকভাবে এটি উত্তর ইরান-ইরাক সীমান্তে সক্রিয়। গোষ্ঠীটি ২০০৭ সালে প্রতিষ্ঠিত হয় এবং এটি আল-কায়েদার কুর্দি শাখা হিসেবে পরিচিত। কুর্দি বিগ্রেড উত্তর ইরাকের কুর্দিস্তান আঞ্চলিক সরকারের উপর বেশ কয়েকটি হামলা চালিয়েছে। ২০১২ সালের জানুয়ারিতে মার্কিন পররাষ্ট্র দফতর এই গ্রুপটিকে জঙ্গি সংগঠন হিসেবে শ্রেণীবদ্ধ করে।
গঠন
গ্রুপটি ২০০৭ সালে আনসার আল ইসলাম ও অপর একটি আল কায়েদা সংযুক্ত গ্রুপ বিলুপ্ত হওয়ার পর প্রতিষ্ঠিত হয়েছিল। দলটিকে তুলনামূলকভাবে ছোট বলে মনে করা হয়। ইরানের মারিওয়ান ও সানন্দাজ শহরেও তাদের ক্যাম্প রয়েছে।
আক্রমণ
অতীতে গোষ্ঠীটি বেশ কয়েকটি আক্রমণ পরিচালনা করেছে। এর মধ্যে সবচেয়ে বড়টি ছিল ২০০৭ সালের মে মাসে আর্বিলে কুর্দিস্তান আঞ্চলিক সরকারের স্বরাষ্ট্রমন্ত্রণালয়ের বিরুদ্ধে সংগঠিত একটি হামলা। এতে বেশ কয়েকজন আহত ও নিহত হয়। গোষ্ঠীটি ২০০৭ সালের জুলাই মাসে পেঞ্জওয়ানে ৭ জন সীমান্তরক্ষী ও পিইউকের একজন নিরাপত্তা কর্মকর্তাকে হত্যা করে। ২০১০ সালের সেপ্টেম্বরে ইরানের সুলায়মানিয়াতে একটি ব্যর্থ আত্মঘাতী হামলায় দুই পুলিশ কর্মকর্তা আহত হন।
নেতৃত্ব
গ্রুপটি সম্পর্কে তেমন তথ্য জানা যায় না। এটি মূলত আল কায়েদার কেন্দ্রীয় নেতৃত্বের আওতাধীন একটি বিগ্রেড। দিলশাদ কালারি কিছু সূত্র কুর্দি বিগ্রেডের অপারেশনাল লিডার বলে বিশ্বাস করে। আব্দুল্লাহ হাসান আল সুরানি গোষ্ঠীটির পক্ষে জনসাধারণের কাছে বিবৃতি প্রকাশ করেন, তাই বিশ্বাস করা হয় যে, তিনি গ্রুপের অফিসিয়াল মুখপাত্র।
পাকিস্তানে নারী
ইতিহাস এবং নারীসমাজ
পাকিস্তান আন্দোলনেই অনেক নারী স্বাধীন পাকিস্তান রাষ্ট্র গঠনের জন্য অংশ নিয়েছিলেন যারা ভারতকে ভেঙে একটি পৃথক এবং স্বতন্ত্র রাষ্ট্র বানানোর স্বপ্ন দেখতেন যেটা হবে মুসলিম সংখ্যাগরিষ্ঠ এবং তাদের সংস্কৃতি হবে মুঘল সাম্রাজ্যের সংস্কৃতির মত, অর্থাৎ পাকিস্তানের সংস্কৃতির শেকড় মুঘলদের মত হবে এটা পাকিস্তান রাষ্ট্রের জন্মের শুরুতেই চিন্তাভাবনা করা হচ্ছিলো। মুঘল পোশাক পাকিস্তানের মূলে থাকবে এমনটা বলতেন পাকিস্তানের প্রথম প্রধানমন্ত্রী লিয়াকত আলী খান, তিনি পাকিস্তানের জন্মের ভিত্তির পেছনে মুঘলদের ভূমিকাকেই গুরুত্বপূর্ণ এবং অর্থবহ করে তুলেছিলেন।